pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-การเตรียมพร้อมของประชาชนในการลงทะเบียนเพื่อสวัสดิการแห่งรัฐ ปี 2560
วันพุธที่ 8 มีนาคม 2560
การเตรียมพร้อมของประชาชนในการลงทะเบียนเพื่อสวัสดิการแห่งรัฐ ปี 2560
โครงการลงทะเบียนเพื่อสวัสดิการแห่งรัฐ (โครงการลงทะเบียนฯ) เปิดลงทะเบียนระหว่างวันที่ 3 เมษายน ถึงวันที่ 15 พฤษภาคม 2560
นายพรชัย ฐีระเวช รองผู้อํานวยการสํานักงานเศรษฐกิจการคลัง รักษาการในตําแหน่งที่ปรึกษาด้านเศรษฐกิจการเงิน ในฐานะรองโฆษกกระทรวงการคลัง เปิดเผยว่า โครงการลงทะเบียนเพื่อสวัสดิการแห่งรัฐ (โครงการลงทะเบียนฯ) เปิดลงทะเบียนระหว่างวันที่ 3 เมษายน ถึงวันที่ 15 พฤษภาคม 2560 มีสาระสําคัญสรุปได้ ดังนี้
1. การขอและดาวน์โหลดแบบฟอร์มลงทะเบียน
ผู้ลงทะเบียนในโครงการฯ สามารถขอแบบฟอร์มลงทะเบียนได้ที่ ธนาคารเพื่อการเกษตรและสหกรณ์การเกษตร (ธ.ก.ส.) ทุกสาขา ธนาคารออมสินทุกสาขา ธนาคารกรุงไทย จํากัด (มหาชน) ทุกสาขา คลังจังหวัด ทุกจังหวัด และสํานักงานเขตกรุงเทพมหานครฯ ทุกเขต รวมทั้งสิ้น 3,669 หน่วยรับลงทะเบียน ได้ตั้งแต่บัดนี้เป็นต้นไป หรือสามารถดาวน์โหลดแบบฟอร์มได้จากเว็บไซต์ของกระทรวงการคลัง www.mof.go.th, สํานักงานเศรษฐกิจการคลัง www.fpo.go.th, อีเปย์เม้นท์ www.epayment.go.th และเว็บไซต์ของหน่วยรับลงทะเบียนทั้ง 5 หน่วยงานข้างต้น
2. การทําความเข้าใจและกรอกแบบฟอร์ม
ผู้ลงทะเบียนควรศึกษาแบบฟอร์มให้เข้าใจ และเตรียมเอกสารหลักฐานที่จําเป็นต้องใช้ในการกรอกแบบฟอร์มให้พร้อม เช่น บัตรประจําตัวประชาชนของตนเอง เลขบัตรประจําตัวประชาชนของบิดา มารดา และบุตร สมุดทะเบียนบ้าน ทะเบียนผู้พิการ ทะเบียนเกษตรกร เลขที่บัญชีเงินฝาก นอกจากนี้ ต้องสํารวจว่าตนมีรายได้ เงินฝาก และหนี้สินเท่าใด เป็นต้น หลังจากนั้น ให้กรอกแบบฟอร์มให้ครบถ้วน ชัดเจน และถูกต้องตามความเป็นจริง และผู้ลงทะเบียนควรตรวจสอบความถูกต้องก่อนลงนามรับรองความถูกต้องและยินยอมให้เปิดเผยและตรวจสอบ
3. การมาลงทะเบียนเพื่อสวัสดิการแห่งรัฐ
ผู้ลงทะเบียนต้องมาลงทะเบียนด้วยตัวเอง โดยการยื่นแบบฟอร์มที่กรอกครบถ้วนถูกต้องแล้วพร้อมกับบัตรประจําตัวประชาชน และเอกสารอื่น ๆ ที่จําเป็น เพื่อยืนยันตัวตนและข้อมูลที่กรอกให้ทางราชการ ในกรณี ผู้พิการและผู้สูงอายุที่ไม่สามารถเดินทางได้ ต้องมีใบมอบอํานาจมาแสดงในวันลงทะเบียน หลังจากนั้น เจ้าหน้าที่จะกรอกข้อมูลของผู้มาลงทะเบียนเข้าระบบ หลังจากลงทะเบียนเสร็จแล้ว ผู้ลงทะเบียนต้องรับเอกสารหลักฐาน (ส่วนท้ายของแบบฟอร์ม) กลับไป เพื่อเป็นหลักฐานยืนยันว่าการลงทะเบียนเสร็จสมบูรณ์
สํานักนโยบายภาษี สํานักงานเศรษฐกิจการคลัง
โทร. 0 2273 9020 ต่อ 3505
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-“กระทรวงยุติธรรม” รับเรื่องร้องทุกข์กรณีตำรวจไม่คืนของกลางให้แก่ประชาชน
วันพุธที่ 25 เมษายน 2561
“กระทรวงยุติธรรม” รับเรื่องร้องทุกข์กรณีตํารวจไม่คืนของกลางให้แก่ประชาชน
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม รับเรื่องร้องทุกข์จากนางสาวจีระพันธ์ จุลพันธ์ ผู้ถูกกล่าวหาในข้อหายักยอกเพชร มูลค่าประมาณ 11 ล้านบาท
ในวันพุธที่ ๒๕ เมษายน ๒๕๖๑ เวลา ๑๐.๐๐ น.
ณ ศูนย์บริการร่วมกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
รับเรื่องร้องทุกข์จากนางสาวจีระพันธ์ จุลพันธ์ ผู้ถูกกล่าวหาในข้อหายักยอกเพชร มูลค่าประมาณ 11 ล้านบาท
ซึ่งต่อมาคณะพนักงานสอบสวนมีความเห็นทางคดีเห็นควรสั่งไม่ฟ้อง
พร้อมทั้งมีคําสั่งให้คืนของกลาง เมื่อวันที่ 8 กุมภาพันธ์ 2561
หลังจากนั้นจึงได้ยื่นหนังสือขอคืนของกลางที่กองบังคับการปราบปรามแต่ยังไม่ได้รับของกลางคืนแต่อย่างใด
ทั้งนี้ เหตุการณ์การยึดเพชรเป็นเพียงกลอุบายของพนักงานสอบสวนและกลุ่มบุคคลที่ร่วมกันฝ่าฝืนกฎหมาย
แต่สุดท้ายแล้วไม่สามารถคืนทรัพย์สินให้แก่ตนได้ อีกทั้งส่งผลให้เกิดความเสียหาย
ความลําบาก เดือดร้อนเป็นอย่างยิ่ง เพราะต้องขายทรัพย์สินทุกอย่างมาเพื่อต่อสู้กับความยุติธรรม
จึงขอให้กระทรวงยุติธรรมตรวจสอบและดําเนินการกรณีพนักงานสอบสวนไม่คืนของกลาง
ตามคําสั่งพนักงานอัยการ และขอให้กรมสอบสวนคดีพิเศษรับเป็นคดีพิเศษ
เนื่องจากผู้เสียหายถูกตํารวจร่วมกับกลุ่มบุคคลกลั่นแกล้งเป็นกระบวนการกล่าวหาให้เป็นผู้กระทําผิดโดยไม่มีข้อเท็จจริง
รัฐบาลไทย-ข่าวทำเนียบรัฐบาล-ทส. รับทราบนโยบายและทบทวนยุทธศาสตร์ความร่วมมือระหว่างประเทศ ด้านทรัพยากรธรรมชาติและสิ่งแวดล้อม พ.ศ. 2560-2564
วันพฤหัสบดีที่ 8 มีนาคม 2561
ทส. รับทราบนโยบายและทบทวนยุทธศาสตร์ความร่วมมือระหว่างประเทศ ด้านทรัพยากรธรรมชาติและสิ่งแวดล้อม พ.ศ. 2560-2564
ทส. รับทราบนโยบายและทบทวนยุทธศาสตร์ความร่วมมือระหว่างประเทศ ด้านทรัพยากรธรรมชาติและสิ่งแวดล้อม พ.ศ. 2560-2564
วันนี้ (8 มีนาคม 2561) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการมอบนโยบายและทบทวนยุทธศาสตร์ความร่วมมือระหว่างประเทศด้านทรัพยากรธรรมชาติและสิ่งแวดล้อม พ.ศ.2560-2564 เพื่อเป็นกรอบแนวทางการดําเนินงานในการขับเคลื่อนนโยบายด้านทรัพยากรธรรมชาติและสิ่งแวดล้อมระหว่างประเทศ ให้สอดคล้องกับร่างยุทธศาสตร์ชาติระยะ 20 ปี พ.ศ. 2560- 2579 และประเด็นการปฏิรูปประเทศด้านทรัพยากรธรรมชาติและสิ่งแวดล้อม โดยมีผู้บริหารระดับสูง ทส. ข้าราชการ และเจ้าหน้าที่ที่เกี่ยวข้อง เข้าร่วมรับฟัง ณ ห้องประชุมศักดิ์สิทธิ์ ตรีเดช อาคารกรมควบคุมมลพิษ
ทั้งนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้มอบหมายให้กองการต่างประเทศ สํานักงานปลัดกระทรวงทรัพยากรธรรมชาติและสิ่งแวดล้อม ให้ปรับตัว และเร่งรัดการดําเนินการตามพันธกรณี เพื่อแสดงภาพลักษณ์ที่ดีในเวทีนานาชาติ โดยยึดถือผลประโยชน์ของประเทศเป็นสําคัญ
รัฐบาลไทย-ข่าวทำเนียบรัฐบาล-"วราวุธ สั่ง ทส.เยียวยา ครอบครัว จนท.-อาสาสมัคร ดับไฟป่าที่เสียชีวิต พร้อมให้ลูกหลานมาเข้าทำงาน กรมอุทยานฯ กรมป่าไม้ได้" เผย "บิ๊กตู่" สั่งดำเนินคดีคนเผาถึงที่สุด
วันอังคารที่ 7 เมษายน 2563
"วราวุธ สั่ง ทส.เยียวยา ครอบครัว จนท.-อาสาสมัคร ดับไฟป่าที่เสียชีวิต พร้อมให้ลูกหลานมาเข้าทํางาน กรมอุทยานฯ กรมป่าไม้ได้" เผย "บิ๊กตู่" สั่งดําเนินคดีคนเผาถึงที่สุด
"วราวุธ สั่ง ทส.เยียวยา ครอบครัว จนท.-อาสาสมัคร ดับไฟป่าที่เสียชีวิต พร้อมให้ลูกหลานมาเข้าทํางาน กรมอุทยานฯ กรมป่าไม้ได้" เผย "บิ๊กตู่" สั่งดําเนินคดีคนเผาถึงที่สุด
"วราวุธ สั่ง ทส.เยียวยา ครอบครัว จนท.-อาสาสมัคร ดับไฟป่าที่เสียชีวิต พร้อมให้ลูกหลานมาเข้าทํางาน กรมอุทยานฯ กรมป่าไม้ได้" เผย "บิ๊กตู่" สั่งดําเนินคดีคนเผาถึงที่สุด
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เปิดเผยว่า จากกรณีที่เกิดปัญหาไฟป่าในพื้นที่ภาคเหนือและทําให้มีเจ้าหน้าที่และอาสาสมัครที่เข้าไปช่วยเหลือปฏิบัติหน้าที่ดับไฟป่าในพื้นที่ภาคเหนือต้องเสียสละชีวิต ตนจึงขอแสดงความเสียใจ พร้อมให้กําลังใจ กับครอบครัวและญาติของ 1.นายนิพนธ์ จาระธรรม ผู้ใหญ่บ้าน และจิตอาสาพระราชทานหมู่ที่ 5 ต.แม่แฝกใหม่ อ.สันทราย จ.เชียงใหม่ 2.พลทหารปิยพันธ์ แสนสุข สังกัดหน่วยเฉพาะกิจกรมทหารราบที่ 17 อ.ปางมะผ้า จ.แม่ฮ่องสอน 3.นายเงิน นาหยิ ชาวบ้านตําบลเทอดไท อําเภอแม่ฟ้าหลวง จังหวัดเชียงราย และ4.นางต๊ะนี กิจเจริญพัฒน์ ชาวบ้าน อําเภอจอมทอง จังหวัดเชียงใหม่
โดยทางกระทรวงทรัพยากรธรรมชาติและสิ่งแวดล้อม โดยให้ปลัดกระทรวงและผู้ตรวจราชการกระทรวงได้ ไปร่วมงานสวดพระอภิธรรม และเข้าไปดําเนินการช่วยเหลือเยียวยาครอบครัวผู้เสียชีวิตอย่างเต็มที่ เพราะถือเป็นผู้ที่ได้สละชีวิตตนเองเพื่อช่วยเหลือผู้อื่น ทั้งนี้ทางกระทรวงทส. จะ เปิดโอกาสให้โควต้าครอบครัวละ1คน เพื่อให้บุตรหลานเข้ามาทํางานในกรมป่าไม้หรือกรมอุทยานฯ ตามที่สมัครใจ อย่างไรก็ตามในโอกาสต่อไปหากกระทรวงทส. สามารถสนับสนุนได้ก็จะดําเนินการต่อไป
ทุกคนได้เห็นแล้วว่าไฟป่า ที่เกิดขึ้นครั้งนี้มีความรุนแรงแค่ไหน ขอฝากประชาชนที่อยู่ในพื้นที่เขตป่า เขตป่าสงวน ช่วยเป็นหูเป็นตาให้กับเจ้าหน้าที่หากพบผู้ต้องสงสัยให้รีบแจ้งเจ้าหน้าที่โดยด่วน ขณะนี้เจ้าหน้าที่ทุกหน่วยงานได้สนธิกําลังกัน ในการเข้าไปทําความเข้าใจและให้ความรู้กับประชาชนที่อยู่บริเวณใกล้ป่าเพื่อการเฝ้าระวังร่วมกัน
ซึ่งนายกรัฐมนตรีย้ําเสมอว่าให้กระทรวงทรัพยากรธรรมชาติและสิ่งแวดล้อมช่วยดูแล ทั้งประชาชนและเจ้าหน้าที่ให้ดีและขอให้ตามจับตัวผู้กระทําผิดให้ได้ และเมื่อจับได้แล้วให้ดําเนินคดีให้ถึงที่สุดตามกฏหมาย
รัฐบาลไทย-ข่าวทำเนียบรัฐบาล-“กอช. ชวนลูกๆ บอกรักแม่ มอบเงินออม สุขสบายยามเกษียณ”
วันจันทร์ที่ 10 สิงหาคม 2563
“กอช. ชวนลูกๆ บอกรักแม่ มอบเงินออม สุขสบายยามเกษียณ”
กองทุนการออมแห่งชาติ หรือ กอช. เชิญชวนลูกๆ บอกรักแม่ มอบเงินออม สุขสบายยามเกษียณ เนื่องในโอกาสวันแม่แห่งชาติ เพียงออมเงินขั้นต่ํา 50 บาท สูงสุด 13,200 บาทต่อปี พร้อมได้รับเงินสมทบเพิ่มจากรัฐตามช่วงอายุของสมาชิกสูงสุด 100%*
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนลูกๆ บอกรักแม่ที่มีอายุไม่เกิน 60 ปี โดยการมอบเงินออม สุขสบายยามเกษียณ เนื่องในโอกาสวันแม่แห่งชาติ เพียงเริ่มต้นออมเงินขั้นต่ํา 50 บาท สูงสุด 13,200 บาทต่อปี พร้อมได้รับเงินสมทบเพิ่มจากรัฐตามช่วงอายุของสมาชิกสูงสุด 100%* ไม่เกิน 1,200 บาท เทียบเท่ากับดอกเบี้ยเงินฝาก 9% ต่อปี โดยสามารถตรวจสอบสิทธิและคุณสมบัติคุณแม่ ด้วยตนเองก่อนการสมัครสมาชิกได้ที่แอปพลิเคชัน “กอช.” หรือที่เว็บไซต์ กอช. “www.nsf.or.th”
ทั้งนี้ กอช. ชวนผู้มีสิทธิสมัครและส่งเงินออมสะสมต่อเนื่อง 600 บาทขึ้นไป ตั้งแต่วันนี้ ถึงวันที่ 30 พฤศจิกายน 2563 ใน “กิจกรรมโปรโมชันพิเศษประจําปี 2563” เพื่อเตรียมเป็นผู้โชคดีรับของสมนาคุณรางวัลใหญ่ อาทิ ทองคํา และรางวัลอื่นอีกมากมาย สําหรับผู้ที่สนใจสามารถสมัครสมาชิกหรือส่งเงินออมสะสม ได้ที่หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารของรัฐทั้ง 4 แห่ง อาทิ ธนาคารออมสิน ธ.ก.ส. ธอส. และธนาคารกรุงไทย ทุกสาขา รวมทั้งเคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-บีโอไอบุก 3 เมืองอุตสาหกรรมเกาหลี เจาะบริษัทเป้าหมายใหม่
วันอังคารที่ 18 ธันวาคม 2561
บีโอไอบุก 3 เมืองอุตสาหกรรมเกาหลี เจาะบริษัทเป้าหมายใหม่
บีโอไอโรดโชว์ 3 เมืองอุตสาหกรรมเกาหลีใต้ หารือ 30 บริษัทเป้าหมายรายใหม่ ชวนลงทุนอุตสาหกรรมเป้าหมาย อาทิ เครื่องมือแพทย์ ดิจิทัล มั่นใจนักลงทุนเกาหลีมาไทยตามนโยบาย New Southern Policy ของรัฐบาลเกาหลี
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) เปิดเผยว่า เมื่อช่วงต้นเดือนธันวาคม 2561 บีโอไอและสํานักงานเศรษฐกิจการลงทุนประจําเกาหลีใต้ (บีโอไอโซล) ได้เดินทางไปชักจูงการลงทุนในนครปูซาน อุลซาน และชางวอน ซึ่งเป็นเมืองอุตสาหกรรมที่สําคัญของประเทศเกาหลีใต้ โดยได้พบปะหารือกับผู้บริหารระดับสูงของรัฐบาลท้องถิ่น หอการค้าและสภาอุตสาหกรรม และนักธุรกิจรายสําคัญในอุตสาหกรรมเครื่องจักร เครื่องมือแพทย์ ชิ้นส่วนรถยนต์ กลุ่มดิจิทัล และโลจิสติกส์
“บีโอไอได้พบปะหารือกับนักธุรกิจเกาหลีใน 3 เมือง รวมจํานวนกว่า 30 บริษัท ซึ่งต่างก็แสดงความสนใจต่อการเข้ามาลงทุนในประเทศไทยและได้ซักถามในหลายประเด็น เช่น ค่าแรง ขั้นตอนการจัดตั้งธุรกิจ การขอสมาร์ทวีซ่า การหาผู้ร่วมทุน ความคืบหน้าของโครงการอีอีซี และสิทธิประโยชน์สําหรับการลงทุนทั้งในและนอกอีอีซี ซึ่งได้มอบหมายให้สํานักงานบีโอไอที่เกาหลีติดตามนักธุรกิจกลุ่มนี้อย่างใกล้ชิดต่อไป”
“ช่วงนี้เป็นจังหวะเหมาะที่จะดึงการลงทุนจากเกาหลี โดยเฉพาะจากเมืองปูซาน อุลซาน และชางวอน ที่เป็นแหล่งอุตสาหกรรมหลัก เนื่องจากต้นทุนค่าแรงในเกาหลีเพิ่มสูงขึ้นอย่างต่อเนื่องในช่วง 3 ปีที่ผ่านมา และมาตรการจํากัดชั่วโมงการทํางานของแรงงาน ทําให้บริษัทเกาหลีในภาคอุตสาหกรรมการผลิตเริ่มมองหาแหล่งลงทุนนอกประเทศ ประกอบกับรัฐบาลเกาหลีมีนโยบายNew Southern Policyที่จะกระชับความสัมพันธ์ทางเศรษฐกิจกับกลุ่มประเทศอาเซียนให้แน่นแฟ้นขึ้น จึงเป็นแรงผลักดันให้นักธุรกิจเกาหลีสนใจภูมิภาคอาเซียนและประเทศไทยมากขึ้น โดยเฉพาะในปีหน้าที่ไทยจะเป็นประธานอาเซียน จึงเป็นโอกาสดีที่ไทยจะแสดงศักยภาพทางเศรษฐกิจ และใช้จังหวะนี้ดึงการลงทุนจากเกาหลีให้มากขึ้น” นายนฤตม์ กล่าว
ทั้งนี้ เมืองปูซานเป็นเมืองใหญ่อันดับ 2 ของเกาหลี มีความโดดเด่นด้านการเป็นเมืองท่และศูนย์กลางโลจิสติกส์ เป็นเมืองต้นแบบสมาร์ทซิตี้ของเกาหลี มีศูนย์ทดสอบระบบต่างๆ ของสมาร์ทซิตี้(IoT-based Smart City Open Platform)นอกจากนี้ยังเป็นเมืองอุตสาหกรรมหลักที่ผลิตรถยนต์ เครื่องจักร และการ ต่อเรือ โดยมีสัดส่วนถึงครึ่งหนึ่งของประเทศ
สําหรับเมืองอุลซาน เป็นเมืองที่มีรายได้ต่อหัวสูงที่สุดของเกาหลี มีความโดดเด่นด้านอุตสาหกรรมรถยนต์ การต่อเรือและพลังงาน เป็นฐานการผลิตหลักของบริษัทฮุนได มอเตอร์ และฮุนได เฮฟวี่ อินดัสตรีส์ และมีศูนย์วิจัยและพัฒนารถยนต์ไฟฟ้าที่ทันสมัยที่สุดของประเทศ
ส่วนเมืองชางวอน มีความโดดเด่นด้านอุตสาหกรรมอิเล็กทรอนิกส์และเครื่องจักร รวมทั้งอุปกรณ์และชิ้นส่วนของอุตสาหกรรมป้องกันประเทศ เป็นฐานการผลิตของบริษัทที่สําคัญ เช่น กลุ่มดูซาน ฮันฮวา เอสทีเอ็กซ์ และศูนย์วิจัยและพัฒนาของแอลจี เป็นต้น
ทั้งนี้ ในช่วง5ปีที่ผ่านมา ตั้งแต่ปี 2557–2561 (กันยายน) มีโครงการลงทุนจากเกาหลีใต้ยื่นขอรับการส่งเสริม จํานวน 162 โครงการ มูลค่าเงินลงทุนรวม 34,400 ล้านบาท
******************************************************************
รัฐบาลไทย-ข่าวทำเนียบรัฐบาล-กระทรวงดิจิทัลฯ ผนึกกำลังพันธมิตร เตรียมความพร้อมงาน World Expo 2020 Dubai
วันพฤหัสบดีที่ 6 กุมภาพันธ์ 2563
กระทรวงดิจิทัลฯ ผนึกกําลังพันธมิตร เตรียมความพร้อมงาน World Expo 2020 Dubai
กระทรวงดิจิทัลฯ ผนึกกําลังพันธมิตร เตรียมความพร้อมงาน World Expo 2020 Dubai
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ในฐานะ Commissioner General of Section for Thailand Pavilion และ ดร.ณัฐพล นิมมานพัชรินทร์ ผู้อํานวยการสํานักงานส่งเสริมเศรษฐกิจดิจิทัล (depa) ในฐานะ Deputy CG ผนึกกําลังพันธมิตร ร่วมประชุมคณะกรรมการจัดงาน World Expo 2020 Dubai เพื่อเตรียมพร้อมสร้างความยิ่งใหญ่ของอาคารแสดงประเทศไทย และมอบความสนุกสนานให้กับผู้เข้าร่วมชม ระหว่างวันที่ 20 ตุลาคม 2563 ถึง 10 เมษายน 2564 ณ ห้องประชุม 404 ชั้น 4 อาคารรัฐสภา เกียกกาย เมื่อวันที่ 5 กุมภาพันธ์ 2563
******************
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาลพร้อมออกสลากสัญจร งวดประจำวันที่ 1 มิถุนายน 2561 นี้  ณ หอประชุมจังหวัดระนองฯ
วันจันทร์ที่ 28 พฤษภาคม 2561
สํานักงานสลากกินแบ่งรัฐบาลพร้อมออกสลากสัญจร งวดประจําวันที่ 1 มิถุนายน 2561 นี้  ณ หอประชุมจังหวัดระนองฯ
ในการออกรางวัลงวดประจําวันที่ 1 มิถุนายน 2561 นี้ สํานักงานสลากกินแบ่งรัฐบาลจะเดินทางไปออกรางวัลสลากสัญจร ณ หอประชุมจังหวัดระนอง พระยาดํารงสุจริตมหิศรภักดี (คอซู้เจียง) ตําบลบางริ้น อําเภอเมืองระนอง จังหวัดระนอง
นางตุ้มทอง มุสิกรัตน์ รองผู้อํานวยการ รักษาการในตําแหน่งผู้อํานวยการสํานักงานสลากกินแบ่งรัฐบาล เปิดเผยต่อผู้สื่อข่าวว่า ในการออกรางวัลงวดประจําวันที่ 1 มิถุนายน 2561 นี้ สํานักงานสลากกินแบ่งรัฐบาลจะเดินทางไปออกรางวัลสลากสัญจร ณ หอประชุมจังหวัดระนอง พระยาดํารงสุจริตมหิศรภักดี (คอซู้เจียง) ตําบลบางริ้น อําเภอเมืองระนอง จังหวัดระนอง เพื่อเปิดโอกาสให้ประชาชนในต่างจังหวัดได้เห็นขั้นตอนและวิธีการตลอดจนอุปกรณ์ที่ใช้ในการออกรางวัลด้วยตนเอง จะได้ไม่หลงเชื่อข่าวลือเรื่องเลขเด็ดจากกลุ่มมิจฉาชีพที่ทําการหลอกลวง ต้มตุ๋น โดยการส่งจดหมายแอบอ้างว่าสามารถให้ตัวเลขที่จะออกรางวัลได้ สําหรับการออกรางวัลครั้งนี้ ผู้ว่าราชการจังหวัดระนองให้เกียรติเป็นประธานกรรมการออกรางวัลรวมทั้งข้าราชการระดับสูง ผู้นําชุมชนและผู้แทนสื่อมวลชน ในพื้นที่ร่วมเป็นคณะกรรมการออกรางวัลด้วย
ประชาชนที่สนใจสามารถเข้าชมการออกรางวัลได้ด้วยตนเองโดยไม่มีค่าใช้จ่าย พร้อมนําบัตรประจําตัวประชาชนแสดงในวันดังกล่าวด้วย นอกจากนี้ ยังสามารถรับชมการถ่ายทอดสดได้ผ่านช่องทางต่างๆ ดังนี้
- สถานีโทรทัศน์ไทยรัฐทีวี ตั้งแต่เวลา 14.00 เป็นต้นไป
- สถานีวิทยุโทรทัศน์กองทัพบก (ช่อง 5) ตั้งแต่เวลา 14.30 น. เป็นต้นไป
- สถานีโทรทัศน์ข่าวสปริงนิวส์ ตั้งแต่เวลา 14.30 น. เป็นต้นไป
- รับฟังการถ่ายทอดเสียงทางสถานีวิทยุกระจายเสียงแห่งประเทศไทย กรมประชาสัมพันธ์ ตั้งแต่เวลา 14.30 น. เป็นต้นไป
รักษาการในตําแหน่งผู้อํานวยการสํานักงานสลากกินแบ่งรัฐบาล กล่าวเพิ่มเติมว่า นอกจากการเดินทางมาออกรางวัลสลากสัญจรแล้ว สํานักงานสลากกินแบ่งรัฐบาลยังได้จัดกิจกรรมเพื่อดูแลสังคม ในวันที่ 31 พฤษภาคม 2561 ให้บริการตรวจรักษาโรคทั่วไป และจัดเลี้ยงอาหารกลางวันเด็กนักเรียนที่ศึกษาอยู่ ณ ศูนย์การศึกษาพิเศษประจําจังหวัดระนอง และในวันที่ 1 มิถุนายน 2561 จัดให้บริการตรวจรักษาโรคทั่วไปแก่ประชาชนบริเวณหอประชุมจังหวัดระนอง สํานักงานสลากกินแบ่งรัฐบาลขอเชิญ พี่น้องประชาชนชาวจังหวัดระนอง และจังหวัดใกล้เคียงร่วมชมการออกรางวัลสลากสัญจรครั้งนี้ได้ในวันที่ 1 มิถุนายน 2561 รวมทั้งติดตามความเคลื่อนไหวและภารกิจที่น่าสนใจของสํานักงานสลากกินแบ่งรัฐบาล ได้ที่ www.glo.or.th
รัฐบาลไทย-ข่าวทำเนียบรัฐบาล- EU ชื่นชมไทยขึ้นทะเบียนต่างด้าว ส่งเสริมสิทธิแรงงานตามกฎหมาย
วันจันทร์ที่ 26 มีนาคม 2561
EU ชื่นชมไทยขึ้นทะเบียนต่างด้าว ส่งเสริมสิทธิแรงงานตามกฎหมาย
รมว.แรงงาน ต้อนรับ ออท.ยุโรป ชื่นชมรัฐบาลไทยออก พ.ร.ก. แรงงานต่างด้าวฉบับใหม่ จุดเริ่มต้นที่ดีในการส่งเสริมสิทธิแรงงานต่างด้าวตามกฎหมาย พร้อมยินดีจัดทําโครงการความร่วมมือกับกระทรวงแรงงานในอนาคต
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ให้การต้อนรับ นายปีร์กะ ตาปีโอละ (Mr.Pirkka Tapiola) เอกอัครราชทูตวิสามัญผู้มีอํานาจเต็มแห่งสหภาพยุโรปประจําประเทศไทย และคณะ เข้าเยี่ยมคารวะและหารือกรอบความร่วมมือด้านแรงงานระหว่างประเทศไทยกับสหภาพยุโรปณ ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงาน โดยกล่าวว่า รัฐบาลได้มุ่งมั่นจัดระเบียบแรงงานต่างด้าวตั้งแต่การบูรณาการเพื่อพิสูจน์สัญชาติ ซึ่งปัจจุบันแรงงานต่างด้าวที่เข้ามาทํางานในประเทศไทยอยู่ที่ประมาณ 3.8 ล้านคน เป็นแรงงานที่เข้ามาอย่างถูกต้องด้วยระบบ MOU ประมาณ 2 ล้านคน และเข้ามาอย่างไม่ถูกต้องประมาณ 1.8 ล้านคน ขณะนี้ยังมีแรงงานต่างด้าวที่รอเข้าสู่กระบวนการพิสูจน์สัญชาติอีกประมาณ 7 แสนคน ซึ่งประเทศต้นทางได้จัดเจ้าหน้าที่มาทําการพิสูจน์สัญชาติให้แล้วเสร็จภายใน 30 มิ.ย.61 ส่วนการสแกนม่านตาเพื่อพิสูจน์อัตลักษณ์ตัวบุคคลแรงงานต่างด้าวในกิจการประมงทะเล แปรรูปสัตว์น้ํา และที่เกี่ยวข้อง ประมาณ 160,000 คน ขณะนี้ยังเหลืออีกประมาณ 2,600 คนซึ่งจะดําเนินการแล้วเสร็จทัน 31 มีนาคมนี้ ส่วนการจัดทําทะเบียนประวัติ ณ ศูนย์ OSS ซึ่งได้ดําเนินการมาตั้งแต่ 5 ก.พ. - 31 มี.ค.61 จากแรงงานต่างด้าวทั้งหมด 1.6 ล้านคน ขณะนี้ยังเหลือแรงงานต่างด้าว
อีกประมาณ 8 แสนคนที่จะต้องมาดําเนินการ ซึ่งกระทรวงแรงงานได้เพิ่มช่องทางโดยเปิดศูนย์รับรายงานตัวแรงงานต่างด้าวออนไลน์เพื่อให้แรงงานต่างด้าวได้รายงานตัวทันตามกําหนด และเข้าสู่ระบบการคุ้มครองตามกฎหมายต่อไป
พล.ต.อ.อดุลย์ฯ กล่าวว่า ขอให้เชื่อมั่นว่ารัฐบาลชุดนี้ได้ให้ความสําคัญกับหลักสิทธิมนุษยชนและความเสมอภาคเท่าเทียม และการบังคับใช้กฎหมายอย่างเข้มงวด ซึ่งได้ทํางานร่วมกับหลายหน่วยงานเพื่อให้เกิดการบูรณาการอย่างมีเอกภาพ โดยนายกรัฐมนตรีและรองนายกรัฐมนตรีฝ่ายความมั่นคงได้ให้ความสําคัญในเรื่องนี้มากและได้ลงมากํากับและขับเคลื่อนด้วยตนเอง
จากการหารือในครั้งนี้ เอกอัครราชทูตวิสามัญผู้มีอํานาจเต็มแห่งสหภาพยุโรปประจําประเทศไทย
ได้กล่าวชื่นชมรัฐบาลไทยโดยเฉพาะการออกพระราชกําหนดฉบับใหม่ในการบริหารจัดการการทํางานของคนต่างด้าว รวมทั้งการพิสูจน์สัญชาติแรงงานต่างด้าว ซึ่งจะเป็นการส่งเสริมสิทธิของแรงงานต่างด้าวตามกฎหมาย และจะเป็นจุดเริ่มต้นที่สําคัญในความร่วมมือระหว่างประเทศไทยและสหภาพยุโรป รวมทั้งยินดีที่จะจัดทําโครงการร่วมกันกับกระทรวงแรงงานในอนาคตอีกด้วย
-----------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
26 มีนาคม 2561
รัฐบาลไทย-ข่าวทำเนียบรัฐบาล-พม. จับมือภาคีเครือข่าย ร่วมกันรณรงค์สร้างวินัยทางการเงิน มุ่งสร้างความมั่นคงทางเศรษฐกิจจากครอบครัวสู่สังคม
วันอังคารที่ 23 สิงหาคม 2559
พม. จับมือภาคีเครือข่าย ร่วมกันรณรงค์สร้างวินัยทางการเงิน มุ่งสร้างความมั่นคงทางเศรษฐกิจจากครอบครัวสู่สังคม
วันนี้ (22 ส.ค. 59) เวลา 11.00 น. พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดโครงการรณรงค์สร้างวินัยทางการเงินเฉลิมพระเกียรติสมเด็จพระนางเจ้าสิริกิติ์พระบรมราชินีนาถ
พลตํารวจเอก อดุลย์กล่าวว่า จากสถิติข้อมูลพบว่า คนไทยประมาณ 40 ล้านคน มีหนี้สินเป็นส่วนใหญ่ส่งผลกระทบต่อการพัฒนาเศรษฐกิจและสังคมของประเทศ รวมถึงการพัฒนาศักยภาพของสตรีและการเสริมสร้างความเข้มแข็งของครอบครัว เพราะปัญหาภาระหนี้สินในครัวเรือนมักจะเป็นต้นเหตุของแรงงานย้ายถิ่น การทอดทิ้งเด็กและผู้สูงอายุไว้ตามลําพัง ยาเสพติด และการดื่มสุรา อันนําไปสู่ปัญหาความรุนแรงในครอบครัว ซึ่งเด็ก สตรี และผู้สูงอายุในครอบครัว มักจะเป็นผู้ได้รับผลกระทบจากปัญหาดังกล่าว รัฐบาล โดยกระทรวงการพัฒนาสังคมและความมั่นคงของมนุษย์ จึงมีนโยบายส่งเสริมและพัฒนาคุณภาพความมั่นคงในชีวิต สถาบันครอบครัว และชุมชน และเล่งเห็นความสําคัญของโครงการรณรงค์สร้างวินัยทางการเงิน เพื่อความมั่นคงทางเศรษฐกิจส่วนบุคคล สู่ครัวเรือนและชุมชน ที่มุ่งเน้นสตรีเป็นกลุ่มเป้าหมายสู่ครอบครัว ซึ่งจะส่งผลถึงการแก้ไขปัญหาทางด้านเศรษฐกิจตั้งแต่ระดับฐานรากของสังคม รวมถึงสังคมในภาพรวมต่อไป
พลตํารวจเอก อดุลย์กล่าวต่อไปว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว (สค.) ในฐานะที่เป็นหน่วยงานหลักในการเสริมสร้างศักยภาพของสตรี ได้เห็นความสําคัญของบทบาทสตรีในแง่ของการสร้างความมั่นคงด้านเศรษฐกิจของสังคม จึงได้ร่วมกับภาคีเครือข่ายอีก 5 องค์กร ได้แก่ สหพันธ์สมาคมสตรีนักธุรกิจและวิชาชีพแห่งประเทศไทย ในพระบรมราชินูปถัมภ์ ตลาดหลักทรัพย์แห่งประเทศไทย หอการค้าไทย สมาคมธนาคารไทย และสภาองค์การพัฒนาเด็กและเยาวชน ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี ดําเนินโครงการรณรงค์สร้างวินัยทางการเงิน โดยมีวัตถุประสงค์เพื่อร่วมเฉลิมพระเกียรติฯ พระบรมราชินีนาถ 12 สิงหา 2559 เพื่อสร้างความเข้มแข็งให้แก่ครอบครัว เสริมศักยภาพสตรีให้มีความมั่นคงทางเศรษฐกิจ จากระดับบุคคลสู่ครัวเรือนและชุมชนและเพื่อเสริมสร้างเศรษฐกิจไทยให้เติบโตอย่างมั่นคงปลอดจากภาระหนี้สิน
พลตํารวจเอก อดุลย์กล่าวเพิ่มเติมว่า สําหรับกิจกรรมภายในงานวันนี้ ประกอบ พิธีลงนามบันทึกข้อตกลงความร่วมมือโครงการรณรงค์สร้างวินัยทางการเงินฯ การบรรยายเรื่องความสําคัญของการให้ความรู้ทางการเงินขั้นพื้นฐานกับการพัฒนาประเทศ การบรรยายเรื่องสร้างวินัยทางการเงินง่ายๆ ด้วย Happy Money ทั้งนี้ บันทึกข้อตกลงดังกล่าว จะเป็นข้อตกลงที่ทั้ง 6 หน่วยงานจะร่วมกัน จัดทําคู่มือ Happy Money สร้างสุขทางการเงิน เพื่ออบรมสร้างวินัยทางการเงินภายใต้คําขวัญ "เงินดี...ชีวีสุข” ร่วมกันรณรงค์ เพื่อเผยแพร่และสร้างจิตสํานึกในองค์กร หรือหน่วยงานในเรื่องการสร้างวินัยทางการเงิน และทั้ง 6 หน่วยงานจะร่วมกันสนับสนุนให้มีการขยายผลกระบวนการดังกล่าวอย่างต่อเนื่อง
รัฐบาลไทย-ข่าวทำเนียบรัฐบาล-กยศ. จับมือสภาองค์การนายจ้างแห่งประเทศไทยเดินเครื่องสร้างความรู้ความเข้าใจในการหักเงินเดือนผู้กู้ยืม
วันพฤหัสบดีที่ 12 ตุลาคม 2560
กยศ. จับมือสภาองค์การนายจ้างแห่งประเทศไทยเดินเครื่องสร้างความรู้ความเข้าใจในการหักเงินเดือนผู้กู้ยืม
กยศ. และสภาองค์การนายจ้างแห่งประเทศไทย ลงนามตกลงความร่วมมือเพื่อสร้างความรู้ความเข้าใจให้แก่สมาชิกผู้ประกอบการเกี่ยวกับการหักเงินเดือนบุคลากร ที่เป็นผู้กู้ยืม เพื่อชําระเงินคืนกองทุนและสร้างโอกาสทางการศึกษาให้นักเรียน นักศึกษารุ่นต่อไป
เมื่อวันที่ 12 ตุลาคม 2560 นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา และนายเอกสิทธิ์ คุณานันทกุล ประธานสภาองค์การนายจ้างแห่งประเทศไทย ได้ร่วมลงนามในบันทึกข้อตกลงความร่วมมือ โดยนายชัยณรงค์ ได้เปิดเผยว่า “กองทุนและสภาองค์การนายจ้าง ได้ตกลงร่วมมือกันในการสร้างความรู้ความเข้าใจ และเตรียมความพร้อมให้องค์กรนายจ้างภาคเอกชนทั้งที่เป็นสมาชิกของสภาองค์การนายจ้างและองค์กรนายจ้างทั่วไปทราบถึงภาระหน้าที่ วิธีการ ขั้นตอน ความรับผิดชอบ และกฎหมาย กฎระเบียบอื่นที่เกี่ยวข้องกับการให้องค์กรนายจ้างหักเงินเดือน ขอความร่วมมือจากองค์กรนายจ้างภาคเอกชน เพื่อตรวจสอบสถานะความเป็นผู้กู้ยืมเงินกองทุนของพนักงานหรือลูกจ้างที่อยู่ในสังกัด รวมถึงร่วมทําการประชาสัมพันธ์ รณรงค์ และจัดกิจกรรมต่างๆ เพื่อให้บรรลุวัตถุประสงค์ตามพระราชบัญญัติกองทุนเงินให้กู้ยืมเพื่อการศึกษา พ.ศ. 2560 ในส่วนที่เกี่ยวข้องกับองค์กรนายจ้าง เพื่อให้เงินงบประมาณแผ่นดินได้หมุนเวียนกลับกองทุน และส่งผ่านโอกาสให้ผู้กู้ยืมเงินรุ่นหลังต่อไป
ทั้งนี้ ปัจจุบันองค์กรนายจ้างส่วนใหญ่ยังไม่ทราบรายละเอียดในการหักเงินเดือนจากพนักงานหรือลูกจ้างที่เป็นผู้กู้ยืมกองทุน ดังนั้น กองทุนจะเริ่มต้นเดินสายชี้แจงผู้ประกอบการทั้งส่วนกลางและส่วนภูมิภาค ได้แก่ ภาคเหนือ ภาคใต้ ภาคตะวันออกเฉียงเหนือ ภาคตะวันออก ภาคตะวันตก และภาคกลางโดยร่วมกับสภาองค์การนายจ้างแห่งประเทศไทย มีสมาชิกที่เป็นผู้ประกอบการทั่วประเทศ จํานวนกว่า 1,000 แห่ง โดยเฉพาะกลุ่มนิคมอุตสาหกรรมซึ่งมีพนักงานประมาณ 4-5 แสนคน ระหว่างเดือนพฤศจิกายน 2560 – มกราคม 2561 และจะเริ่มดําเนินการหักเงินเดือนผู้กู้ยืมได้ภายในปี 2561 ต่อไป” ผู้จัดการกองทุนฯ กล่าวในที่สุด